**«Акцияларының (жарғылық капиталға қатысу үлестерінің) мемлекеттік пакеттері республикалық меншіктегі мемлекеттік кәсіпорындардың, акционерлік қоғамдардың, жауапкершілігі шектеулі серіктестіктердің тізбесі бойынша республикалық бюджетке дивидендтердің немесе таза кіріс бөлігінің түсімдері төлемдерінің мөлшерін азайту немесе оларды төлеуден босату мәселелерін республикалық бюджет комиссиясының қарауына шығару қағидаларын бекіту туралы» Қазақстан Республикасы Қаржы министрінің 2025 жылғы 27 маусымдағы № 329 және Қазақстан Республикасы Ұлттық экономика министрінің м.а. 2025 жылғы 30 маусымдағы № 64 бірлескен бұйрығына өзгеріс енгізу туралы» жоба** (бұдан әрі - Жоба) **қабылдануының әлеуетті қоғамдық-саяси, құқықтық, ақпараттық және өзге де салдарларын бағалау.**

1. **Қоғамдық-саяси салдарларды бағалау:**

Жобамен «Акцияларының (жарғылық капиталға қатысу үлестерінің) мемлекеттік пакеттері республикалық меншіктегі мемлекеттік кәсіпорындардың, акционерлік қоғамдардың, жауапкершілігі шектеулі серіктестіктердің тізбесі бойынша республикалық бюджетке дивидендтердің немесе таза кіріс бөлігінің түсімдері төлемдерінің мөлшерін азайту немесе оларды төлеуден босату мәселелерін республикалық бюджет комиссиясының қарауына шығару қағидаларын бекіту туралы» Қазақстан Республикасы Қаржы министрінің 2025 жылғы 27 маусымдағы № 329 және Қазақстан Республикасы Ұлттық экономика министрінің міндетін атқарушының 2025 жылғы 30 маусымдағы № 64 бірлескен бұйрығының келесі бөліміне өзгеріс енгізу пайымдалады.

Жобада «Еңбек ресурстарын дамыту орталығы» АҚ (бұдан әрі – ЕРДО АҚ) 2024-2028 жылдар қорытындысы бойынша акциялардың мемлекеттік пакеті бойынша дивиденд төлеуден босатылуы, сондай – ақ «Мемлекеттік аннуитеттік компания «Өмірді сақтандыру компаниясы» АҚ (бұдан әрі – МАК АҚ) 2024 жылдың қорытындысы бойынша акциялардың мемлекеттік пакетіне дивидендтер төлеуден босатылуы қарастырылады.

Саяси тұрақтылық тәуекелі немесе жаппай қоғамдық наразылық байқалмайды.

1. **Құқықтық салдарларын бағалау:**

Жоба қолданыстағы заңнамаға қайшы келмейді және қолданыстағы жобаларға нақтылайтын ережелер енгізеді.

ЕРДО АҚ бойынша Жобаны іске асыру көрсетілген тәуекелдерді жоюға, АТС АЖ үздіксіз жұмыс істеуін қамтамасыз етуге және жасанды интеллект негізінде сервистерді енгізуді қоса алғанда, Үкіметтің әлеуметтік саланы цифрландыру жөніндегі міндеттерін орындауға бағытталған.

МАК АҚ бойынша Жобаны іске асыру Қазақстан Республикасының Қаржы нарығын реттеу және дамыту жөніндегі агенттігі белгілеген пруденциалдық нормативтерді сақтау талабына, сақтандыру төлемдерін жүзеге асыру жөніндегі сақтандыру шарттары бойынша қабылданған міндеттемелерді орындау үшін сақтандыру резервтерін қалыптастыру қажеттілігіне, сондай-ақ «Сақтандыру қызметі туралы» Қазақстан Республикасының Заңның сақталуын талап етеді.

Шешім қабылдауда әлеуметтік-экономикалық және/немесе құқықтық теріс салдарларға алып келмейді.

1. **Ақпараттық салдарларды бағалау:**

ӘЕС АЖ пайдаланушылары орталық және жергілікті мемлекеттік органдар, квазимемлекеттік сектор ұйымдары болып табылады. ЕРДО АҚ олардың арасындағы 900-ден астам интеграциялық арналардың сақталуын қамтамасыз етеді. ӘЕС АЖ-дан алынған деректер Қазақстан Республикасы Үкіметінің ағымдағы стратегиялық мақсаттарына қол жеткізу бойынша шешімдер қабылдауға әсер етеді.

1. **Басқа да салдарларды бағалау:**

ӘЕС АЖ 20 миллионнан астам қазақстандықтың туғаннан бастап және бүкіл өмір бойына дербестендірілген есебін қамтамасыз етеді және өмірдің барлық кезеңдерінде автоматтандырылған қызметтерді ұсынады. ӘЕС АЖ олар жасалған сәттен бастап тарихи деректерді жинақтайды және бүгінгі күні деректердің жалпы көлемі 1 петабайтқа жақындайды, бұл оларды сақтау мен өңдеуге техникалық және қаржылық шығындарды анықтайды.

МАК АҚ-ның қаржылық орнықтылығын сақтау қызметкерлерді жазатайым оқиғалардан және зейнетақы аннуитетінен сақтандыру шарттары бойынша сақтандыру төлемдерін жүзеге асыру жөніндегі әлеуметтік міндеттемелердің үздіксіз орындалуын қамтамасыз етуге мүмкіндік береді.

**Қазақстан Республикасы**

**Қаржы министрі М. Тәкиев**